
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση ελεγκτικής ομάδας για τη διενέργεια ελέγ¬ 


χου στο ΠΕΠ Δυτικής Μακεδονίας 1994-1999 στο 

πλαίσιο του ΕΓΤΠΕ - Τμ. Προσανατολισμού. 1 

Σύσταση ελεγκτικής ομάδας για τη διενέργεια ελέγ¬ 
χου στο Επιχειρησιακό Πρόγραμμα Βιομηχανία 
(ΕΠΒ) σε ενέργειες Ευρωπαϊκού Κοινοτικού Ταμεί¬ 
ου στο πλαίσιο του Β' ΚΠΣ. 2 

Σύσταση ελεγκτικής ομάδας για τη διενέργεια ελέγ¬ 
χου στο Περιφερειακό Επιχειρησιακό Πρόγραμμα 
(Π.Ε.Π.) Κρήτης σε ενέργειες του Ευρωπαϊκού Κοι¬ 
νοτικού Ταμείου του Β' ΚΠΣ. 3 

Καθορισμός αμοιβής των μελών Επιτροπής για την 
Αναμόρφωση και Κωδικοποίηση της νομοθεσίας 

για τις Ιαματικές Πηγές. 4 

Μετονομασία των εκτός προϋπολογισμού λογαρια¬ 
σμών, της ομάδας 005 «Πάγιες Προκαταβολές»... 5 

Ατέλειες σε έκδοση διαβατηρίων και θεωρήσεων εισό¬ 
δου . 6 


Τροποποίηση της 11425/27.11.2000 απόφασης για 
έγκριση χορήγησης στεγαστικών δανείων σε πλημ- 
μυροπαθείς για την αποκατάσταση των ζημιών που 
προκάλεσαν οι πλημμύρες της 8ης Νοεμβρίου 

1999 σε περιοχές του Νομού Λακωνίας. 7 

Τιμολόγιο εργασιών επισκευής ζημιών σε σεισμόπλη¬ 
κτα διατηρητέα ή παραδοσιακά κτίρια, για τον υπο¬ 
λογισμό της δαπάνης και των αντιστοίχων παρο¬ 
χών στους σεισμοπαθείς του Νομού Πρεβέζηςπου 
επλήγησαν από το σεισμό της 26ης Μαΐου 2000... 8 


ΑΠΟΦΑΣΕΙ Σ 

Αριθ. 1260/0051 (1) 

Σύσταση ελεγκτικής ομάδας για τη διενέργεια ελέγχου 
στο ΠΕΠ Δυτικής Μακεδονίας 1994-1999 στο πλαίσιο 
του ΕΓΤΠΕ - Τμ. Προσανατολισμού. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξειςτου άρθρ. 17του Ν. 2860/2000 «Διαχεί¬ 


ριση, παρακολούθηση και έλεγχος του Κοινοτικού Πλαι¬ 
σίου Στήριξης και άλλες διατάξεις». 

2. Την 2/2422/0004/25.4.2001 κοινή απόφαση των 
Υπουργών Εθνικής Οικονομίας και Οικονομικών «Κατάρ¬ 
γηση του Ειδικού Συντονιστικού Οργάνου του άρθρ. 6του 
Ν. 2187/1994 (ΦΕΚ529τ. Β') και μεταφορά των αρμοδιο¬ 
τήτων του στην Επιτροπή Δημοσιονομικού Ελέγχου του 
άρθρ. 17του Ν. 2860/2000», (ΦΕΚ251 τ.Α'). 

3. Την 1100383/1330/Α0006/31.10.2001 απόφαση καθο¬ 
ρισμός αρμοδιοτήτων του Υφυπουργού Οικονομικών 
(ΦΕΚ 1485τ. Β'). 

4. Την απόφαση Ε(96) 482/24.4.1996 που αφορά την 
έγκριση του Πολυταμειακού Επιχειρησιακού Προγράμ¬ 
ματος τεχνικής Βοήθειας και την 8287/7.3.1997 απόφαση 
του Υφυπουργού Εθνικής Οικονομίας. 

5. Το γεγονός ότι από τις διατάξεις αυτής της απόφα¬ 
σης προκαλείται δαπάνη για την αμοιβή των ελεγκτών, η 
οποία βαρύνει τον ΚΑΕ 0515 του φορέα 140 του Υπουρ¬ 
γείου Οικονομικών, ενώ οι δαπάνες μετακίνησης, διαμο¬ 
νής και η ημερήσια αποζημίωση, θα βαρύνουν την από 
12.6.1996 σύμβαση. 

6. Την 2/30195/0022/18.5.2001 απόφαση του Υπουργού 
Οικονομικών «Καθορισμός αποζημίωσης των μελών των 
ελεγκτικών ομάδων του άρθρου 17 (παρ. 6) του Ν. 
2860/2000». 

7. Το πρόγραμμα ελέγχων 2002 της Επιτροπής Δημο¬ 
σιονομικού Ελέγχου, αποφασίζουμε: 

Συνιστούμε Ελεγκτική Ομάδα για τη διενέργεια ουσια¬ 
στικού ελέγχου στο ΠΕΠ Δυτικής Μακεδονίας 1994-1999 
στο πλαίσιο του ΕΓΤΠΕ - Τμ. Προσανατολισμού στο Νομό 
Γρεβενών ως εξής: 

• Μέτρο 2.2 Μετεγκατάσταση κτηνοτροφικών μονάδων 

• Μέτρο 2.5 Αγροτουρισμός 

Μέλη της Ελεγκτικής ομάδας ορίζονται οι εξής: 

• Τσίντζος Σωκράτης, προϊστάμενος της ΥΔΕ στο Ν. 
Τρικάλων 

• Βασίλειος Μαγουλάς, υπάλληλος της 51ης Δ/νσης 
Προγραμματισμού και Ελέγχων του ΓΛΚ 

• Σβαρνιάς Γεώργιος, υπάλληλος Υπ. Γεωργίας, ως 
εμπειρογνώμονας 

• Τάτση Ειρήνη, υπάλληλος Υπ. Γεωργίας, ως εμπειρο¬ 
γνώμονας 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Συντονιστής της ομάδας ελέγχου ορίζεται ο Βασίλειος 
Μαγουλάς. 

Ο έλεγχος θα διενεργηθεί στη Διεύθυνση Αγροτικής 
Ανάπτυξης ΝΑ Γρεβενών και σε τελικούς δικαιούχους, 
που υλοποίησαν έργα στα πλαίσια των ανωτέρω μέτρων 
και θα επιλεγούν δειγματοληπτικά, κατά το χρονικό διά¬ 
στημα από 24.11.2002 έως 30.11.2002. 

Έργο της Ελεγκτικής Ομάδας ειδικότερα είναι: 

• Ο έλεγχος του συστήματος διαχείρισης και ελέγχου. 

• Η διαπίστωση της πορείας υλοποίησης των δράσεων, 
σύμφωνα με τις εθνικές και κοινοτικές διατάξεις. 

• Η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών και 

• Η επιτόπια εξακρίβωση της υλοποίησης του φυσικού 
αντικειμένου των δράσεων. 

Μετά το πέρας του ελέγχου θα συνταχτεί έκθεση με τα 
αποτελέσματα ελέγχου που θα παραδοθεί στη Διεύθυν¬ 
ση Μελετών και Αξιολόγησης του Γενικού Λογιστηρίου 
του Κράτους, το αργότερο εντός ενός μηνάς από την πε- 
ραίωση του ελέγχου, για εισήγηση στην Επιτροπή Δημο¬ 
σιονομικού Ελέγχου. 

Στα μέλη της ελεγκτικής ομάδας θα καταβληθεί η προ- 
βλεπόμενη αποζημίωση από την υπό στοιχείο 6 του προ¬ 
οιμίου απόφαση. Η σχετική συνολική δαπάνη θα ανέλθει 
στο ποσό των 1232,56 ευρώ. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 18 Νοεμβρίου 2002 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 
-♦- 

Αριθ. 1272/0051 (2) 

Σύσταση ελεγκτικής ομάδας για τη διενέργεια ελέγχου 
στο Επιχειρησιακό Πρόγραμμα Βιομηχανία (ΕΠΒ) σε 
ενέργειες Ευρωπαϊκού Κοινοτικού Ταμείου στο πλαί¬ 
σιο του Β' ΚΠΣ. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθ. 17του Ν. 2860/2000 «Διαχείρι¬ 
ση, παρακολούθηση και έλεγχος του Κοινοτικού Πλαισί¬ 
ου Στήριξης και άλλες διατάξεις». 

2. Την 2/2422/0004/25.4.2001 κοινή απόφαση των 
Υπουργών Εθνικής Οικονομίας και Οικονομικών «Κατάρ¬ 
γηση του Ειδικού Συντονιστικού Οργάνου του άρθ. 6 του 
Ν. 2187/1994 (ΦΕΚ 529 τ. Β') και μεταφορά των αρμοδιο¬ 
τήτων του στην Επιτροπή Δημοσιονομικού Ελέγχου του 
άρθ. 17του Ν. 2860/2000», (ΦΕΚ 251 τ. Α'). 

3. Την 1100383/13330/Α0006/31.10.2001 απόφαση κα¬ 
θορισμός αρμοδιοτήτων του Υφυπουργού Οικονομικών 
(ΦΕΚ 1485τ. Β'). 

4. Την ανάγκη ουσιαστικού ελέγχου στο Ε.Π. Βιομηχα¬ 
νία στα πλαίσια ελέγχου των προγραμμάτων που χρημα¬ 
τοδοτούνται από την Ευρωπαϊκή Ένωση. 

5. Την 2/30195/0022/18.5.2001 απόφαση του Υπουργού 
Οικονομικών «καθορισμός αποζημίωσης των μελών των 
ελεγκτικών ομάδων του άρθρου 17 (παρ. 6) του Ν. 
2860/2000» 

6. Το γεγονός ότι από τις διατάξεις αυτής της απόφα¬ 
σης προκαλείται δαπάνη ύψους ευρώ 440,2 για την αμοι¬ 
βή των ελεγκτών, η οποία βαρύνει τον ΚΑΕ 0515 του φο¬ 
ρέα 140 του Υπουργείου Οικονομικών. 


7. Το πρόγραμμα ελέγχων 2002 της Επιτροπής Δημο¬ 
σιονομικού Ελέγχου, αποφασίζουμε: 

1. Συνιστούμε Ελεγκτική Ομάδα για τη διενέργεια ου¬ 
σιαστικού ελέγχου στα μέτρα 5.1 και 5.2 του Υποπρο¬ 
γράμματος 5 «ΑΝΘΡΩΠΙΝΟ ΔΥΝΑΜΙΚΟ» του Επιχειρη¬ 
σιακού Προγράμματος Βιομηχανία που χρηματοδοτήθη¬ 
κε από το ΕΚΤ, στο πλαίσιο του Β' ΚΠΣ 

2. Μέλη της ελεγκτικής ομάδας ορίζονται οι εξής: 

α. Χρονόπουλος Γεώργιος, Υπάλληλος της Δ/νσης 51 
Προγραμματισμού και Ελέγχων του ΓΛΚ. 

β. Κόκκινος Αθανάσιος, Υπάλληλος της Δ/νσης 39 ΝΠ 
ΔΔ του ΓΛΚ. 

Συντονιστής της ελεγκτικής ομάδας ορίζεται ο Χρονό¬ 
πουλος Γεώργιος. 

3.0 έλεγχος θα διενεργηθεί στο Υπουργείο Ανάπτυξης, 
στον ενδιάμεσο φορέα διαχείρισης, και στα Κέντρα 
Επαγγελματικής Κατάρτισης (ΚΕΚ) 1) ΔΕΛΤΑ ΑΝΑΠΤΥ¬ 
ΞΙΑΚΗ ΚΑΙ ΕΚΠΑΙΔΕΥΤΙΚΗ ΑΕ και 2) ΙΝΤΕΟΒΑΤΙΟΝ ΑΕ, 
που υλοποίησαν ενέργειες στο πλαίσιο του παραπάνω 
Υποπρογράμματος. 

4. Ο έλεγχος θα διεξαχθεί, κατά το χρονικό διάστημα 
από 25 Νοεμβρίου έως και 29 Νοεμβρίου 2002 στις έδρες 
των ανωτέρω φορέων 

5. Έργο της Ελεγκτικής Ομάδας ειδικότερα είναι: 

• η διαπίστωση της ύπαρξης επαρκούς διαδρομής 
ελέγχου 

• η διαπίστωση της ορθής υλοποίησης των επί μέρους 
ενεργειών σύμφωνα με τις Εθνικές και Κοινοτικές διατά¬ 
ξεις, και 

• Η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών. 

6. Μετά το πέρας του ελέγχου θα συνταχθεί έκθεση με 
τα αποτελέσματα ελέγχου, η οποία θα παραδοθεί στην 
Δ/νση Μελετών και Αξιολόγησης του Γενικού Λογιστηρί¬ 
ου του Κράτους, για εισήγηση στην Επιτροπή Δημοσιο¬ 
νομικού Ελέγχου (ΕΔΕΑ) 

7. Στα μέλη της ελεγκτικής ομάδας θα καταβληθεί η 
προβλεπόμενη αποζημίωση από την υπό στοιχείο 6 του 
προοιμίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Νοεμβρίου 2002 

ο ΥΦΥΠΟΥΡΓΟΣ 

Γ. ΦΛΩΡΙΔΗΣ 
-♦- 

Αριθ. 1268/Γ0051 (3) 

Σύσταση ελεγκτικής ομάδας για τη διενέργεια ελέγχου 
στο Περιφερειακό Επιχειρησιακό Πρόγραμμα 
(Π.Ε.Π.) Κρήτης σε ενέργειες του Ευρωπαϊκού Κοινο¬ 
τικού Ταμείου του Β' ΚΠΣ. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρ. 17του Ν. 2860/2000 «Διαχεί¬ 
ριση, παρακολούθηση και έλεγχος του Κοινοτικού Πλαι¬ 
σίου Στήριξης και άλλες διατάξεις». 

2. Την 2/2422/0004/25.4.2001 κοινή απόφαση των 
Υπουργών Εθνικής Οικονομίας και Οικονομικών «Κατάρ¬ 
γηση του Ειδικού Συντονιστικού Οργάνου του άρθρ. 6του 
Ν. 2187/1994 (ΦΕΚ529τ. Β') και μεταφορά των αρμοδιο¬ 
τήτων του στην Επιτροπή Δημοσιονομικού Ελέγχου του 
άρθρ. 17του Ν. 2860/2000», (ΦΕΚ251 τ. Α'). 

3. Την 1100383/1330/Α0006/31.10.2001 απόφαση κα¬ 
θορισμός αρμοδιοτήτων του Υφυπουργού Οικονομικών 
(ΦΕΚ 1485τ. Β'). 

4. Την ανάγκη ουσιαστικού ελέγχου στο Περιφερειακό 
Επιχειρησιακό Πρόγραμμα (Π.Ε.Π.) Κρήτης, στοιπλαίσιο 
ελέγχου του Β' ΚΠΣ. 

5. Την απόφαση Ε(96) 482/24.4.1996 που αφορά την 
έγκριση του Πολυταμειακού Επιχειρησιακού Προγράμ¬ 
ματος Τεχνικής Βοήθειας και την 8287/7.3.1997 απόφαση 
του Υφυπουργού Εθνικής Οικονομίας. 

6. Την 2/30195/0022/18.5.2001 απόφαση του Υπουργού 
Οικονομικών «Καθορισμός αποζημίωσης των μελών των 
ελεγκτικών ομάδων του άρθρου 17 (παρ.6) του Ν. 
2860/2000». 

7. Το γεγονός ότι από τις διατάξεις αυτής της απόφα¬ 
σης προκαλείται δαπάνη 616,28 ευρώ για την αμοιβή των 
ελεγκτών, η οποία βαρύνει τον ΚΑΕ 0515 του φορέα 140 
του Υπουργείου Οικονομικών, ενώ οι δαπάνες μετακίνη¬ 
σης, διαμονής και η ημερήσια αποζημίωση θα βαρύνουν 
την από 12.6.1996 σύμβαση μεταξύ ΥΠΕΘΟ και ΕΔΤΒ 
(Εταιρεία Διαχείρισης Τεχνικής Βοήθειας). 

8. Το πρόγραμμα ελέγχων 2002 της Επιτροπής Δημο¬ 
σιονομικών Ελέγχων, αποφασίζουμε: 

1) Συνιστούμε Ελεγκτική Ομάδα για τη διενέργεια ου¬ 
σιαστικού ελέγχου στο Περιφερειακό Επιχειρησιακό 
Πρόγραμμα (Π.Ε.Π.) Κρήτης σε ενέργειες ΕΚΤ του Β' 
ΚΠΣ. Η επιλογή των φορέων υλοποίησης θα γίνει κατά την 
επίσκεψή μας στο αρμόδιο ΠΕΠ. 

2) Μέλη της Ελεγκτικής ομάδας ορίζονται οι εξής: 

• Κανελλοπούλου Παναγιώτα, υπάλληλος στην 51η Δι¬ 
εύθυνση Προγραμματισμού και Ελέγχων του Γ.Λ.Κ. 

• Παπαθανασίου Κων/νος υπάλληλος στην ΥΔΕ του Ν. 
Ηρακλείου. 

Συντονιστής της ομάδας ελέγχου ορίζεται η Κανελλο¬ 
πούλου Παναγιώτα. 

3) Ο έλεγχος θα διενεργηθεί κατά το χρονικό διάστημα 
από 24.11.2002 έως και 30.11.2002. 

4) Έργο της Ελεγκτικής Ομάδος ειδικότερα είναι: 

• Ο έλεγχος των συστημάτων διαχείρισης και ελέγχου. 

• Η διαπίστωση της πορείας υλοποίησης των έργων, 
σύμφωνα με της εθνικές και κοινοτικές διατάξεις. 

• Η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών. 

5) Μετά το πέρας του ελέγχου θα συνταχθεί έκθεση με 
τα αποτελέσματα του ελέγχου που θα παραδοθεί στην Δι¬ 
εύθυνση Μελετών και Αξιολόγησης του Γενικού Λογιστη¬ 
ρίου του Κράτους, για εισήγηση στην Επιτροπή Δημοσιο¬ 
νομικού Ελέγχου. 

6) Στα μέλη της ελεγκτικής ομάδας θα καταβληθεί η 
προβλεπόμενη αποζημίωση από την υπό στοιχείο 6 του 
προοιμίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Νοεμβρίου 2002 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 
-♦- 

Αριθ. 2/58586/0022 (4) 

Καθορισμός αμοιβής των μελών Επιτροπής για την Ανα¬ 
μόρφωση και Κωδικοποίηση της νομοθεσίας για τις Ια¬ 
ματικές Πηγές. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη 

1. Τις διατάξεις του άρθρου 6 παρ.6 του Ν. 2160/93 
«Ρυθμίσεις για τον Τουρισμό και άλλες διατάξεις» (ΦΕΚ 
118/Α/19.7.93) όπως ισχύει σήμερα. 


2. Τις διατάξεις του άρθρου 19 του Ν. 2470/97 «Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις» (ΦΕΚ 40/Α/21.3.97). 

3. Την Τ/403/15/1/02 απόφαση Υφυπουργού Ανάπτυξης 
«Σύσταση Επιτροπής για την αναμόρφωση και κωδικο¬ 
ποίηση της νομοθεσίας για τις Ιαματικές Πηγές», όπως 
αυτή τροποποιήθηκε με τις Τ/2792/26/3/2002, 
Τ/5687/4.6.02 και Τ/7287/1.10.02 και Τ/.... αποφάσεις 
Υφυπουργού Ανάπτυξης. 

4. Το Π.Δ. 27/1.2.96 «Συγχώνευση των Υπουργείων Του¬ 
ρισμού, Βιομηχανίας. Ενέργειας - Τεχνολογίας και Εμπο¬ 
ρίου στο Υπουργείο Ανάπτυξης» (ΦΕΚ 19/Α/1.2.96). 

5. Τις διατάξεις του Π.Δ.388/24.10.01 «Διορισμός 
Υπουργών, Αναπληρωτή Υπουργού και Υφυπουργών» 
(ΦΕΚ 254/24.10.01). 

6. Την με Α.Π. 2/80345/0004/8.11.99 Κοινή απόφαση 
Υπουργών «Μεταβίβαση εξουσίας υπογραφής σύμφωνα 
με το άρθρο 7 παρ. 1 του Ν. 1943/91»(ΦΕΚ 2040/Β/ 
19.11.99). 

7. Του Π.Δ.142/12.6.01 «Σύσταση Γενικής Γραμματείας 
Τουρισμού στο Υπουργείο Ανάπτυξης» (ΦΕΚ 123/ 
20 . 6 . 01 ). 

8. Η ανάγκη τροποποίησης της ισχύουσας νομοθεσίας 
για τις Ιαματικές Πηγές, καθώς και του κανονισμού ΕΟΤ 
περί εποπτείας-λειτουργίας υδροθερσπευτικών Ιαματι¬ 
κών Πηγών. 

9. Το γεγονός ότι η δαπάνη που θα προκληθεί από την 
παρούσα απόφαση η οποία θα ανέρχεται στο ποσό των 
37.800 ευρώ θα βαρύνει τις πιστώσεις του τακτικού προ¬ 
ϋπολογισμού του οικονομικού έτους 2002 και τον κωδικό 
ΚΑΕ 0515του ειδικού φορέα35/150 

10. Τις διατάξεις του άρθρου 40 Ν. 849/78 όπως συ¬ 
μπληρώθηκε με το άρθρο 8 του Ν. 2129/93, αποφασίζου¬ 
με: 

Α. Καθορίζουμε την μηνιαία αποζημίωση των μελών της 
Επιτροπής για την αναμόρφωση και κωδικοποίηση της 
νομοθεσίας για τις ιαματικές πηγές, η οποία οφείλει να 
έχει ολοκληρώσει το έργο της μέχρι 31.12.2002. ως εξής: 

1. για τον Πρόεδρο στο ποσό των τριακοσίων πενήντα 
ευρώ (350 €) 

2. για τα μέλη, στο ποσό των τριακοσίων ευρώ (300 €) 

3. Για την γραμματέα της Επιτροπής, στο ποσό των δια- 
κοσίων πενήντα ευρώ (250 €) 

Β. Η Επιτροπή θα πραγματοποιεί τουλάχιστον τρεις (3) 
συνεδριάσεις τον μήνα. 

Σε περίπτωση πραγματοποίησης λιγότερων συνεδριά¬ 
σεων, οι παραπάνω αποζημιώσεις περιορίζονται αναλό- 
γως. 

Οι συνεδριάσεις της επιτροπής θα πραγματοποιούνται 
μετά την λήξη του ωραρίου των δημοσίων υπηρεσιών. 

Για την είσπραξη της αποζημίωσης οι δικαιούχοι θα 
υποβάλλουν υπεύθυνη δήλωση ότι το σύνολο των αμοι¬ 
βών και αποζημιώσεων από τη συμμετοχή τους σε συμ¬ 
βούλια και επιτροπές, δεν υπερβαίνει το 50% των αποδο¬ 
χών τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Νοεμβρίου 2002 

Οι Γ ενικοί Γ ραμματείς 

Δημοσιονομικής Πολιτικής 

Υπουργείου Οικονομίας και 

Οικονομικών Υπουργείου Ανάπτυξης 

I. ΚΟΥΣΟΥΛΑΚΟΣ Γ. ΑΓΡΑΦΙΩΤΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2/63542/Α0024 (5) 

Μετονομασίατων εκτός προϋπολογισμού λογαριασμών, 
της ομάδας 005 «Πάγιες Προκαταβολές». 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη τις διατάξεις: 

1. Του άρθρου 60 του Ν. 2362/27.11.95 (ΦΕΚ247, Τεύ¬ 
χος Α') «Περί Δημοσίου Λογιστικού ελέγχου των δαπανών 
του Κράτους και άλλες διατάξεις». 

2. Του άρθρου 27 του Ν.2081/1992 (Α' 154), με το οποίο 
προσετέθη το άρθρο 29Α στο Ν. 1558/85 «Περί Κυβερνή- 
σεως και Κυβερνητικών Οργάνων». 

3. Του Π.Δ. 81/2002 «Συγχώνευση των Υπουργείων 
Εθνικής Οικονομίας & Οικονομικών» (ΦΕΚ57/Α/2002). 

4. Την 1100383/1330/Α0006/31.10.2001 (Φ.Ε.Κ. 
1485/τ.Β'/31.10.2001) κοινή απόφαση του Πρωθυπουρ¬ 
γού και του Υπουργού Οικονομικών «Καθορισμός αρμο¬ 
διοτήτων των Υφυπουργών Οικονομικών». 

5. Την 2/38554/0004/23.5.2000 Απόφαση του Υπουργού 
Οικονομικών «Μεταβίβαση αρμοδιοτήτων και της εξου¬ 
σίας να υπογράφουν «Με εντολή Υφυπουργού», στο Γενι¬ 
κό Γ ραμματέα, Γ ενικούς Διευθυντές και τους Προϊσταμέ¬ 
νους Διευθύνσεων και Τμημάτων του Γ.Λ.Κ.». 

6. Την ανάγκη μετονομασίας στη Δημόσια Ληψοδοσία, 
των εκτός Προϋπολογισμού λογαριασμών, που αφορού¬ 
σαν πάγιες προκαταβολές και οι οποίες έχουν αποδοθεί 
(κλείσει), προκειμένου να χρησιμοποιηθούν από άλλες - 
υπό σύσταση- πάγιες προκαταβολές, αποφασίζουμε: 

1. Την μετονομασία των εκτός Προϋπολογισμού λογα¬ 
ριασμών της ομάδας 005 «Πάγιες Προκαταβολές», ως 
εξής: 

• Λογαριασμός Νο 005-085 από «ΠΑΓΙΑ ΠΡΟΚΑΤΑΒΟ¬ 
ΛΗ ΚΡΑΤΙΚΟΥ ΕΡΓΟΣΤΑΣΙΟΥ ΑΕΡΟΠΛΑΝΩΝ» σε «ΠΑΓΙΑ 
ΠΡΟΚΑΤΑΒΟΛΗ ΣΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ 
ΚΑΙ ΣΤΟΝ ΑΡΕΙΟ ΠΑΓΟ», 

• Λογαριασμός Νο 005-086 από «ΠΑΓΙΑ ΠΡΟΚΑΤΑΒΟ¬ 
ΛΗ ΣΩΜΑΤΟΣ ΧΩΡΟΦΥΛΑΚΗΣ», σε «ΠΑΓΙΑ ΠΡΟΚΑΤΑ¬ 
ΒΟΛΗ ΣΤΟ ΥΠΟΥΡΓΕΙΟ ΕΡΓΑΣΙΑΣ ΚΑΙ ΚΟΙΝΩΝΙΚΩΝ 
ΑΣΦΑΛΙΣΕΩΝ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Νοεμβρίου 2002 

Με εντολή Υφυπουργού 

Ο Διευθυντής 

ΓΙΩΡΓΟΣ ΠΑΠΑΔΟΠΟΥΛΟΣ 

-Φ- 

Αριθ. Φ.703/111/ΑΣ 1277 (6) 

Ατέλειες σε έκδοση διαβατηρίων και θεωρήσεων εισόδου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΞΩΤΕΡΙΚΩΝ 

Έχοντας υπόψη: 

1. Το άρθρο 108, του Συντάγματος που επιβάλλει τη μέ¬ 
ριμνα για τους αποδήμους Έλληνες και τους ομογενείς 

2. Το παράρτημα 12, σημείο II της Κοινής Προξενικής 
Εγκυκλίου που έχει εκδοθεί με βάση τη Σύμβαση Εφαρ¬ 
μογής ΒοΙίΘηρΘη που έχει κυρωθεί με το Ν.2514/1997 
(ΦΕΚ Α' 140), με το οποίο επιτρέπεται η μη είσπραξη τε¬ 
λών θεωρήσεως, όταν αυτό εξυπηρετεί συμφέροντα πο¬ 


λιτιστικά, εξωτερικής πολιτικής, πολιτικής ανάπτυξης ή 
άλλα ουσιώδη δημόσια συμφέροντα. 

3. Το άρθρο 1, παρ. 5του Ν. 2949/2001 "Προξενική δια¬ 
τίμηση και άλλες διατάξεις" (ΦΕΚ 243 Α719.10.2001) 

4. Το άρθρο 29Α του Ν. 1558/1985 (ΦΕΚ Α' 137) όπως 
προστέθηκε με το άρθρο 27 του Ν.2081/1992 (ΦΕΚ Α' 
154) και τροποποιήθηκε με την παρ. 2α του άρθρου 1 του 
Ν.2469/1997 (ΦΕΚΑ'38) και το γεγονός ότι από τις διατά¬ 
ξεις της κύρωσης προκύπτει απώλεια εσόδων, το ύψος 
της οποίας δεν μπορεί να προκαθορισθεί. 

5. Τις σχετικές εισηγήσεις των πολιτικών διευθύνσεων 
του Υπουργείου Εξωτερικών και της Γενικής Γραμματεί¬ 
ας Αποδήμου Ελληνισμού 

6. Την 1100383/1330/Α0006/31.10.01 (ΦΕΚ 1485/Β/ 
2001) Κοινή Απόφαση του Πρωθυπουργού και του 
Υπουργείου Οικονομικών "Καθορισμός αρμοδιοτήτων 
Υφυπουργού Οικονομικών", αποφασίζουμε: 

1. Τη ν απαλλαγή από τα τέλη εκδόσεως, με τη ν καταβο¬ 
λή μόνοντης αξίας του βιβλιαρίου, διαβατηρίων Ελλήνων 
πολιτών, εφόσον πρόκειται περί αποδεδειγμένως από¬ 
ρων, κατά την κρίση του προϊσταμένου της Προξενικής 
αρχής και μετά από σχετική βεβαίωση του Προέδρου της 
κατά τόπον ελληνικής κοινότητας, εφόσον αυτή υπάρχει 
ή του ιερατικού προϊσταμένου. Σε κάθε περίπτωση ενη¬ 
μερώνεται με τηλεγράφημα η Γ ενική Επιθεώρηση. 

2. Την απαλλαγή από τέλη θεωρήσεως διαβατηρίων 
ομογενών για ανθρωπιστικούς ή άλλους λόγους κατά την 
κρίση του προϊσταμένου της προξενικής αρχής. 

Ομοίως δύνανται να απαλλαγούν της καταβολής τελών 
θεωρήσεως εισόδου διακεκριμένοι αλλοδαποί, μέλη επι¬ 
σήμων ξένων αποστολών, λόγιοι, καλλιτέχνες, δημοσιο¬ 
γράφοι, συμπεριλαμβανομένου του τακτικού προσωπι¬ 
κού των ελληνικών εφημερίδων που εκδίδονται στο εξω¬ 
τερικό, αθλητικές ή φοιτητικές οργανώσεις μετά από 
έγκριση της αρμοδίας πολιτικής Διευθύνσεως ή της Ε1 
Διευθύνσεως Μορφωτικών και Πολιτιστικών Υποθέσεων, 
εφόσον υπάρχουν χρονικά περιθώρια. Σε αντίθετη περί¬ 
πτωση η θεώρηση χορηγείται κατά την κρίση και με ευθύ¬ 
νη του προϊσταμένου της προξενικής αρχής, ο οποίος και 
υποχρεούται να ενημερώσει τηλεγραφικώς την αρμόδια 
Διεύθυνση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Νοεμβρίου 2002 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΕΞΩΤΕΡΙΚΩΝ 

Γ. ΦΛΩΡΙΔΗΣ Γ. ΠΑΠΑΝΔΡΕΟΥ 

-Φ- 

Αριθ. 0149545/Α331 (7) 

Τροποποίηση της 11425/27.11.2000 απόφασης για έγκρι¬ 
ση χορήγησης στεγαστικών δανείων σε πλημμυροπα- 
θείς για την αποκατάσταση των ζημιών που προκάλε- 
σαν οι πλημμύρες της 8ης Νοεμβρίου 1999 σε περιο¬ 
χές του Νομού Λακωνίας. 

Ο ΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Πράξεως Νομοθετικού Περιεχομένου του Προέδρου της 
Δημοκρατίας "περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ. και ρυθμίσεως 
ετέρων τινών συναφών θεμάτων" που κυρώθηκε με το 
Ν.867/79 (ΦΕΚΑ'24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξη Νομοθετικού Πε¬ 
ριεχομένου του Προέδρου της Δημοκρατίας, "περί απο¬ 
καταστάσεως ζημιών εκ σεισμών 1981 και ρυθμίσεως ετέ¬ 
ρων συναφών θεμάτων" όπως αυτό τροποποιήθηκε και 
συμπληρώθηκε με το άρθρο 1, παρ. 42 και 43 του 
Ν.2412/96 "Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις" (ΦΕΚ 123/Α/17.6.96). 

3. Τις διατάξεις της παραγράφου 3, του άρθρου 1 του 
Ν. 1283/82 (ΦΕΚ Α'81) "Για την προθεσμία υποβολής αι¬ 
τήσεων δανειοδότησης των σεισμοπλήκτων και ρύθμιση 
άλλων θεμάτων". 

4. Το Π.Δ. 69/1988 "Οργανισμός Γενικής Γραμματείας 
Δημοσίων Έργων". 

5. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού Περιβάλ¬ 
λοντος Χωροταξίας και Δημοσίων Έργων "περί εξαιρέσε- 
ως διοικητικών πράξεων και εγγράφων από τον κανόνα 
των τριών υπογραφών". 

6. Τις διατάξεις του άρθρου 22 του Ν.2362 "Περί Δημο¬ 
σίου Λογιστικού ελέγχου των δαπανών του Κράτους και 
άλλες διατάξεις" (ΦΕΚ 247/Α/27.11.95). 

7. Το αντίστοιχο έργο της ΣΑΕ 069 του Προγράμματος 
Δημοσίων Επενδύσεων. 

8. Την κοινή απόφαση Υ6/31.10.2001 (ΦΕΚ 1484/Β/ 
31.10.2001)του Πρωθυπουργού και της Υπουργού Περι¬ 
βάλλοντος Χωροταξίας και Δημοσίων Έργων για την ανά¬ 
θεση αρμοδιοτήτων στους Υφυπουργούς Περιβάλλο¬ 
ντος Χωροταξίας και Δημοσίων Έργων Ιωάννη Τσακλίδη 
και Ροδούλα Ζήση. 

9. Την Κοινή Απόφαση με 3849/ΤΠ32/13.7.2000 (ΦΕΚ 
949/Β/31.7.2000) "Οριοθέτηση περιοχής για αποκατά¬ 
σταση των ζημιών από τις πλημμύρες της 8ης Νοεμβρίου 
1999 σε περιοχές του Νομού Λακωνίας" του Υπουργού 
Εθν. Οικονομίας και των Υφυπουργών Εσωτερικών, Δημ. 
Διοίκησης και Αποκέντρωσης, Οικονομικών και Περιβάλ¬ 
λοντος Χωροταξίας και Δημοσίων Έργων σύμφωνα με 
την οποία θα καθορίζονται ονομαστικά με απόφαση του 
Υφυπουργού Περιβάλλοντος Χωροταξίας και Δημοσίων 
Έργων οι πλημμυροπαθείς δικαιούχοι στεγαστικής συν¬ 
δρομής. 

10. Την Κοινή Απόφαση με οικ. 8561/ΤΠ32/31.8.200- 
(ΦΕΚ1149/Β/15.9.2000) "Παροχή των πιστωτικών διευκο¬ 
λύνσεων για την αποκατάσταση των ζημιών από τις πλημ¬ 
μύρες της 8ης Νοεμβρίου 1999 σε περιοχές του Νομού 
Λακωνίας". 

11. Τις αιτήσεις που υπέβαλαν οι πλημμυροπαθείς για 
την εξέταση των κτισμάτων τους. 

12. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους των περιοχών του 
Νομού Λακωνίας, αποφασίζουμε: 

Αντικαθιστούμε τον δικαιούχο του Δημοτικού Διαμερί¬ 
σματος Ελους του Δήμου Έλους του Ν. Λακωνίας, Ευ¬ 
στράτιο Κοντάκο με την Δήμητρα Κοντάκου του Γεωργί¬ 
ου, η οποία προέκυψε ως δικαιούχος μετά από έλεγχο 
των συμβολαίων. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 


Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 15 Νοεμβρίου 2002 

Ο ΥΦΥΠΟΥΡΓΟΣ 

I. ΤΣΑΚΛΙΔΗΣ 
-♦- 

Αριθ. 9330/Β9β (8) 

Τιμολόγιο εργασιών επισκευής ζημιών σε σεισμόπληκτα 
διατηρητέα ή παραδοσιακά κτίρια, για τον υπολογι¬ 
σμό της δαπάνης και των αντιστοίχων παροχών στους 
σεισμοπαθείς του Νομού Πρεβέζης που επλήγησαν 
από το σεισμό της 26ης Μάίου 2000. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν.867/79 (ΦΕΚ Α 24) "Περί κυρώσε- 
ως, τροποποιήσεως και συμπληρώσεως της από 28.7.78 
Πράξεως Νομοθετικού Περιεχομένου (ΦΕΚ 117) περί 
αποκαταστάσεως ζημιών εκ σεισμών 1978 εις περιοχήν 
Βορ. Ελλάδος". 

2. Τις διατάξεις του Ν.1190/81 (ΦΕΚ 203/Α/30.7.81) "Πε¬ 
ρί κυρώσεωςτης από 26.3.81 Πράξεως Νομοθετικού Πε¬ 
ριεχομένου περί αποκαταστάσεως ζημιών εκ σεισμών 
1981". 

3. Την Υ.Α.Σ. 5546/ΤΠ32/16.8.00 (ΦΕΚ/1061/Β/28.8.00) 
Κοινή Απόφαση του Υπουργού Εθνικής Οικονομίας, και 
των Υφυπουργών Οικονομικών και Περιβάλλοντος Χωρο¬ 
ταξίας καιΔημοσίων'Εργων για την οριοθέτηση περιοχής 
γιατην αποκατάσταση των ζημιών από το σεισμό της 26ης 
Μάίου 2000 του Ν. Πρεβέζης. 

4. Την Υ.Α.Σ. οικ/10831/ΤΠ32/8.11.00 Κοινή Απόφαση 
του Υπουργού Εθνικής Οικονομίας και των Υφυπουργών 
Οικονομικών και Περιβάλλοντος Χωροταξίας και Δημο¬ 
σίων Έργων για την παροχή "πιστωτικών διευκολύνσεων 
για την αποκατάσταση των ζημιών σε κατοικίες και κτιρια- 
κές εγκαταστάσεις που προκλήθηκαν από το σεισμό της 
26ης Μάίου 2000 σε περιοχές του Νομού Πρεβέζης". 

5. Η με οικ/11427/27.11.2000 (ΦΕΚ/1504/Β/12.12.2000) 
Απόφαση του Υφυπουργού Περιβάλλοντος Χωροταξίας 
και Δημοσίων Έργων με θέμα "Τιμολόγιο εργασιών επι¬ 
σκευής ζημιών σε σεισμόπληκτα κτίρια, για τον υπολογι¬ 
σμό της δαπάνης και των αντίστοιχων παροχών στους 
σεισμοπαθείς του Νομού Πρεβέζης που επλήγησαν από 
το σεισμό της 26ης Μάίου 2000". 

6. Το Π.Δ. 69/1988 "περί Οργανισμού της Γ.Γ.Δ.Ε. του 
Υπουργείου Περιβάλλοντος Χωροταξίας και Δημοσίων 
Έργων" 

7. Την Απόφασή μας οικ/3828/ΤΣΕΠ 31.1/8.11.95, για 
την "Αναδιάρθρωση Υπηρεσιών της Υ.Α.Σ." 

8. Τη Δ16α/04/773/29.11.90 Κοινή Απόφαση Υπουργού 
Προεδρίας Κυβερνήσεως και Αναπλ. Υπουργού Περιβάλ¬ 
λοντος Χωροταξίας και Δημοσίων Έργων, "περί εξαιρέ- 
σεως διοικητικών πράξεων ή εγγράφων από τον κανόνα 
των τριών υπογραφών". 

9. Το τεύχος "Κατευθυντήριες Προδιαγραφές και Οδη¬ 
γίες για Επισκευές Κτιρίων με Βλάβες από Σεισμό" 
("Κ.Π.Ο.Ε.Κ.Β.Σ."), που εκδόθηκε απότοτ. Υπουργείο Δη¬ 
μοσίων Έργων, στη Θεσσαλονίκη, στις 5.8.78. 

10. Το "Αναλυτικόν Τιμολόγιον Οικοδομικών Εργασιών" 
("Α.Τ.Ο.Ε.") που εγκρίθηκε με την απόφαση 
Ε7/1253/155/16.1.76 του Υπουργού τ. Δημ. Έργων, όπως 
τροποποιήθηκε και ισχύει σήμερα. 

11. Την Κοινή Απόφαση Υ6/31.10.01/ΦΕΚ/ 1484/Β/ 
31.10.01 του Πρωθυπουργού και του Υπουργού ΠΕ.ΧΩ. 
Δ.Ε "Ανάθεση αρμοδιοτήτων Υπουργού ΠΕ.ΧΩ.Δ.Ε. 
στους Υφυπουργούς ΠΕ.ΧΩ.Δ.Ε. Ιωάννη Τσακλίδη και 
Ροδούλα Ζήση". 

12. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους περιοχής Νομού 
Πρεβέζης από το σεισμό της 26ης Μα'ίου 2000, αποφασί¬ 
ζουμε: 

Α) Εγκρίνουμε τιμολόγιο για εργασίες επισκευής ζη¬ 
μιών σε σεισμόπληκτα διατηρητέα ή παραδοσιακά κτίρια 
του Νομού Πρεβέζης από το σεισμό της 26ης Μάίου 2000. 

Β) Εγκρίνουμε επίσης να εφαρμοστεί η ΥΑΣ:οικ/11427/ 
27.11.2000 (ΦΕΚ/1504/Β/12.12.2000) Απόφαση του Υφυ¬ 
πουργού ΠΕ.ΧΩ.ΔΕ με θέμα "Τιμολόγιο εργασιών επι¬ 
σκευής ζημιών σε σεισμόπληκτα κτίρια, για τον υπολογι¬ 
σμό της δαπάνης και των αντίστοιχων παροχών στους 
σεισμοπαθείς του Νομού Πρεβέζης που επλήγησαν από 
το σεισμό της 26ης Μάίου 2000" και στις επισκευές διατη¬ 
ρητέων ή παραδοσιακών κτιρίων που έπαθαν ζημιές από 
το σεισμό της 26ης Μάίου 2000 του Νομού Πρεβέζης που 
αναφέρεται στην ΥΑΣ:οικ/5546/ΤΠ32/16.08.2000 Κοινή 
Υπουργική Απόφαση και ΥΑΣ:οικ/10831/ΤΠ32/08.11.2000 
Κοινή Υπουργική Απόφαση. 

ΤΙΜΟΛΟΓΙΟ ΓΙΑ ΕΡΓΑΣΙΕΣ ΕΠΙΣΚΕΥΗΣ ΒΛΑΒΩΝ 
ΑΠΟ ΣΕΙΣΜΟ ΣΕ ΔΙΑΤΗΡΗΤΕΑ Ή 
ΠΑΡΑΔΟΣΙΑΚΑ ΚΤΙΡΙΑ 

ΓΕΝΙΚΟΙ ΟΡΟΙ 

Το τιμολόγιο εφαρμόζεται υποχρεωτικά για τη σύνταξη 
των σχετικών προϋπολογισμών στις μελέτες επισκευής 
σεισμόπληκτων διατηρητέων ή παραδοσιακών οικοδο¬ 
μών και με βάση αυτό γίνεται ο έλεγχος από την αρμόδια 
Υπηρεσία. 

Δεν έχει εφαρμογή στη σύνταξη προϋπολογισμών Δη¬ 
μοσίων Έργων ούτε στη σύνταξη νέων τιμών, σύμφωνα 
με το Ν. 1418/84 και τα εκτελεστικά του Π.Δ. 

Όλες οι τιμές μονάδας του τιμολογίου αναφέρονται σε 
πλήρως περαιωμένες εργασίες και περιλαμβάνουν τις 
δαπάνες: 

α) Για εργασία, μαζί με τις εισφορές σε ασφαλιστικά 
κλπ. ταμεία (Ι.Κ.Α., επικουρικά κλπ.). 

β) Για προμήθεια και μεταφορά, στον τόπο του έργου, 
όλων των υλικών (και αυτών που δεν ενσωματώνονται). 

γ) Για προεργασίες (αποξηλώσεις, καθαιρέσεις, καθα¬ 
ρισμοί κλπ.), βοηθητικές εργασίες (αντιστηρίξεις, υπο¬ 
στυλώσεις, ικριώματα, ξυλότυποι ή σιδηρότυποι κλπ.), 
πρόσθετες ή επακόλουθες εργασίες (αποκατάσταση κα¬ 
τασκευών, που θίγονται για να εκτελεστούν οι κύριες ερ¬ 
γασίες, όπως επιχρίσματα, χρωματισμοί, επικαλύψεις, 
προσαρμογές με στοιχεία που δεν κατεδαφίστηκαν κλπ.), 
εργασίες για να προστατευθούν οικοδομικά ή άλλα στοι¬ 
χεία, από φθορές ή ζημιές που είναι πιθανό να προκλη- 
θούν από τις εργασίες που εκτελούνται (κάλυψη κλπ.), ή, 
στην περίπτωση που δεν αποφευχθούν οι ζημιές για να 
αποκατασταθούν αυτές εκτός από τις εργασίες που ανα- 
φέρεται ρητά ότι κοστολογούνται με άλλα άρθρα του πα¬ 
ρόντος τιμολογίου. 


δ) Γ ια απομείωση και φθορά των υλικών και εργαλείων 
ή μηχανημάτων, καθώς και τις ημεραργίες τους, από βλά¬ 
βη ή για συντήρησή τους. 

ε) Τα γενικά έξοδα και το εργολαβικό όφελος και γενικά 
κάθε εργασία, που είναι απαραίτητη για την έντεχνη και 
ασφαλή ολοκλήρωση της εργασίας σύμφωνα με τους κα¬ 
νόνες της τέχνης και της επιστήμης και τις τοπικές και άλ¬ 
λες ειδικές συνθήκες, έστω και αν δεν αναφέρονται στην 
περιγραφή. 

Οι εργασίες που τιμολογούνται με το τιμολόγιο αυτό, 
εκτελούνται, όπως αναλυτικά περιγράφεται στο τεύχος 
"Κατευθυντήριες Προδιαγραφές και Οδηγίες για Επι¬ 
σκευή Κτιρίων με Βλάβες από Σεισμό" του Υπουργείου 
Δημοσίων Έργων (το οποίο συνοπτικά αναφέρεται σαν 
"Κ.Π.Ο.Ε.Κ.Β.Σ.", με δόκιμα υλικά και σύμφωνα με τις ειδι¬ 
κές προδιαγραφές που αναφέρονται στα κεφάλαια 2 και 
3 του τεύχους αυτού και εφαρμόζονται μόνο για να καθο¬ 
ριστεί το ύψος του δανείου. 

στ) Οι ζημιές, που προτείνονται για επισκευή και εγκρί- 
νονται, θα πρέπει απαραιτήτως να προέρχονται από σει¬ 
σμό και όχι από εγκατάλειψη ή παλαιότητα, ακόμη και 
στην περίπτωση παραδοσιακών ή διατηρητέων κτιρίων. 

Κατά την ανακατασκευή στοιχείων και εφόσον γίνει αλ¬ 
λαγή στη χρησιμοποίηση των υλικών, θα τιμολογείται η 
ανακατασκευή με τα νέα υλικά μόνο εάν το κόστος τους 
είναι μικρότερο από το κόστος των παλαιών. 

ΤΙΜΕΣ ΕΦΑΡΜΟΓΗΣ 

Α' ΚΑΛΥΨΕΙΣ 

Άρθρο 1 

Για την ανακατασκευή ενός μέτρου γύψινης ταινίας 
(μπορντούρας), ή γωνιάς (λούκι), με οποιαδήποτε ανά¬ 
γλυφη διαμόρφωση, οσοδήποτε ανάγλυφο βάθος, με 
οσοδήποτε πλάτος, ανεξάρτητα αν τοποθετούνται στο 
εσωτερικό ή το εξωτερικό, από το ύψος στο οποίο τοπο¬ 
θετούνται από το έδαφος ή το δάπεδο και τη μορφή της 
επιφάνειας. Στην τιμή περιλαμβάνονται όλες οι δαπάνες 
για να αφαιρεθούν και απομακρυνθούν τα καταστραμμέ¬ 
να γύψινα εκτός από αυτά που είναι απαραίτητα να φυλα¬ 
χτούν σαν υπόδειγμα για να κατασκευαστούν νέα, όμοια 
με αυτά που υπήρχαν, η τελική επεξεργασία και ο χρωμα¬ 
τισμός με τα κατάλληλα χρώματα. Η τιμή ισχύει και στην 
περίπτωση που η αντικατάσταση γίνει τοπικά καθώς επί¬ 
σης και για γύψινες ροζέτες ή αφαλούς. Η μέτρηση γίνε¬ 
ται με το πραγματικό μήκος που τοποθετείται ή τη διάμε¬ 
τρο για στρογγυλά, ή τη μεγαλύτερη διαγώνια διάσταση 
για πολύγωνα ή άλλα σχήματα. 

ΣΑΡΑΝΤΑ ΤΕΣΣΕΡΑ ΕΥΡΩ (44 €) 

Άρθρο 2 

Για την επισκευή ενός μέτρου γύψινης ταινίας (μπορ¬ 
ντούρας), ή γωνιάς (λούκι), όπως περιγράφεται στο 
προηγούμενο άρθρο 38. Στην τιμή περιλαμβάνονται ανά¬ 
λογα προσαρμοσμένες, όλες οι δαπάνες που αναφέρο- 
νται στο προηγούμενο άρθρο. Η μέτρηση γίνεται όπως 
ορίζεται στο ίδιο άρθρο τόσο για ταινίες και γωνίες όσο κα 
για ροζέτες ή αφαλούς. 

ΔΕΚΑΠΕΝΤΕ ΕΥΡΩ (15€) 

Άρθρο 3 

Για την ανακατασκευή ή επισκευή ενός τετραγωνικού 
μέτρου σιδερένιου, χυτοσιδερένιου ή άλλου μεταλλικού 

στοιχείου, όπως κάγκελα, κουπαστές κλπ., όμοια με αυτά 
που υπήρχαν, χυτά ή σφυρήλατα ή οποιαδήποτε πρόσθε¬ 
τη κατεργασία χρειάζεται για την τελική διαμόρφωσή 
τους στο επίπεδο ή στο χώρο, με πρόσθετα διακοσμητικά 
από άλλο μέταλλο (χαλκό, ορείχαλκο κλπ.). Στην τιμή πε¬ 
ριλαμβάνονται όλες οι δαπάνες για να αφαιρεθούν τα κα¬ 
τεστραμμένα στοιχεία, να απομακρυνθούν τα υλικά, 
εκτός από όσα είναι απαραίτητα να φυλαχθούν σαν υπό¬ 
δειγμα, για να κατασκευαστούν τα νέα, ίδια με αυτά που 
υπή ρχαν και γενικά για τη ν πλή ρη κατασκευή το υς, τη ν τε¬ 
λική επεξεργασία και το χρωματισμό τους. Η τιμή ισχύει 
και στην περίπτωση, που η αντικατάσταση γίνεται τοπικά 
και ανεξάρτητα από την ολική επιφάνεια που θα αντικα- 
τασταθεί και από τις επαναλήψεις, που θα γίνουν για το 
ίδιο στοιχείο. Η μέτρηση γίνεται με την επιφάνεια, που 
έχειτο ελάχιστο ορθογώνιο παραλληλόγραμμο που περι- 
γράφεται στο στοιχείο που κατασκευάσθηκε, ανεξάρτη¬ 
τα από την εγκάρσια διαμόρφωσή του. 

ΣΑΡΑΝΤΑ ΠΕΝΤΕ ΕΥΡΩ (45 €) 

Άρθρο 4 

Για την επισκευή ή ανακατασκευή ενός μέτρου τραβη¬ 
χτού επιχρίσματος, για γείσα, παρασπάδες, πρέκια, κο¬ 
ρωνίδες, ζώνες, κορνιζώματα με οποιαδήποτε ανάγλυφη 
διαμόρφωση (διατομή), με καμπύλες, ή όχι, με οσοδήπο- 
τε ανάγλυφο βάθος, και ολικό πλάτος, με ευθύγραμμο ή 
καμπύλο άξονα (οδηγό) , όμοια με αυτή, που υπήρχε και 
σε οσοδήποτε ύψος από το έδαφος ή το δάπεδο. 

Στην τιμή περιλαμβάνονται όλες οι δαπάνες για να απο¬ 
τυπωθούν με ακρίβεια τα παλιά τραβηχτά, να καθαιρε- 
θούν, να απομακρυνθούν τα υλικά, να κατασκευασθεί ο 
τύπος (καλούπι), να τοποθετηθούν οι οδηγοί κλπ, η εργα¬ 
σία και τα υλικά, η τελική επεξεργασία και ο χρωματισμός 
με τα κατάλληλα χρώματα και χρωματισμούς, έστω και αν 
δεν είναι ομοιόχρωμοι σε όλο το πλάτος. Η τιμή ισχύει και 
στην περίπτωση που η αντικατάσταση γίνεται τοπικά και 
ανεξάρτητα από τη μορφή και τις επαναλήψεις των ανά¬ 
γλυφων στοιχείων. 

Η μέτρηση γίνεται με το πραγματικό μήκος και η αντί¬ 
στοιχη επιφάνεια δεν αφαιρείται από την επιφάνεια πάνω 
στην οποία κατασκευάζεται, αν η επιφάνεια αυτή έχει 
ανακατασκευαστεί και έχει υπολογιστεί η σχετική δαπάνη 
στον προϋπολογισμό. 

ΕΙΚΟΣΙ ΕΥΡΩ (20 €) 

Άρθρο 5 

Γ ια την αποξήλωση ενός τετραγωνικού μέτρου ξύλινης 
ψευδοροφής, που η ξυλεία του μπορεί να χρησιμοποιη¬ 
θεί, ολικά ή μερικά, μαζί με τα επενδεδυμένα περιθώρια 
για την ανακατασκευή της, με προσοχή για να διασωθεί η 
χρήσιμη ξυλεία και ιδιαίτερα για τις σανίδες, αρμοκάλυ- 


πτρα ή άλλα στοιχεία που έχουν ανάγλυφα ή χρωματιστά 
κοσμήματα, έστω και αν δεν είναι κατάλληλα για να χρη¬ 
σιμοποιηθούν, αλλά χρειάζονται σαν πρότυπα, για να δια¬ 
μορφωθεί η νέα ψευδοροφή, που θα κατασκευαστεί στον 
ίδιο χώρο όμοια με την παλιά. Στην τιμή περιλαμβάνονται 
ακόμη και οι αυξημένες δαπάνες που χρειάζονται για να 
διασωθούν τα κοσμημένα στοιχεία, που προαναφέρθη- 
καν και να φυλαχτούν με ιδιαίτερη προσοχή. Η μέτρηση 
γίνεται με την πραγματική επιφάνεια που αποξηλώνεται 
σε κατακόρυφη προβολή σε οριζόντιο επίπεδο, χωρίς να 
προσμετρώνταιτα περιθώρια κλπ 

ΕΝΝΕΑ ΕΥΡΩ (9 €) 

Άρθρο 6 

Γιατην ανακατασκευή ενός τετραγωνικού μέτρου ξύλι¬ 
νης ψευδοροφής μαζί με τα περιθώρια, με οποιοδήποτε 
σε κάτοψη, σχήμα και διαστάσεις ανεξάρτητα από το 
ύψος (κρέμαση) και τη μορφή (θολωτή, με φατνώματα, 
αφαλούς κλπ.) εκτός των περιθωρίων και για επισκευή και 
συμπλήρωση της σχάρας στην οποία στηρίζεται, αν χρει¬ 
άζεται, με ξυλεία, που προέρχεται από την οροφή, που 
υπήρχε στον ίδιο χώρο, και συμπλήρωση με νέα ξυλεία, 
όμοια με την παλιά και με την ίδια ανάγλυφη και χρωματι¬ 
στή διακόσμηση κλπ.. Στηντιμή περιλαμβάνονται, όλες οι 
δαπάνες για την πλήρη ανακατασκευή της ψευδοροφής 
καθώς και η εξειδικευμένη εργασία και τα υλικά, που χρει¬ 
άζονται για τη διακόσμηση, ανάγλυφη και χρωματιστή ή 
άλλη. Η μέτρηση γίνεται όπως προβλέπεται στο προη¬ 
γούμενο άρθρο. 

ΔΕΚΑΤΕΣΣΕΡΑ ΕΥΡΩ (14€) 
Άρθρο 7 

Γ ια την αποξήλωση ενός τετραγωνικού μέτρου κουφώ¬ 
ματος, ανεξάρτητα από το είδος, το σχήμα και τον τρόπο 
κατασκευής του (ξύλινα, σιδερένια, με ή χωρίς εξώφυλ¬ 
λα, φεγγίτη κλπ.). 

α) Χωρίς προσοχή, όταν τα υλικά δεν μπορούν να ξανα- 
χρησιμοποιηθούν. 

ΟΚΤΩ ΕΥΡΩ (8 €) 

β) Με προσοχή, όταν τα υλικά μπορεί να ξαναχρησιμο- 
ποιηθούν. Η τιμή ισχύει ανεξάρτητα από το ποσοστό των 
χρησίμων υλικών, στο σύνολό τους. 

ΔΕΚΑΤΕΣΣΕΡΑ ΕΥΡΩ (14€) 

Από τις διατάξειςτης απόφασης αυτής δενπροκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Νοεμβρίου 2002 

Ο ΥΦΥΠΟΥΡΓΟΣ 

ΙΩΑΝ. ΤΣΑΚΛΙΔΗΣ 

ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευκο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοππ για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιπίβπιβΐ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θογο ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβΓηβΐ, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































